SCC คาดกำไรปีนี้สูงกว่าปี 57 คงเป้ายอดขายปีนี้ 4.87 แสนลบ.
SCC คาดกำไรปีนี้สูงกว่าปี 57 ที่มีกำไร 3.3 หมื่นลบ. ตามมาร์จิ้นปิโตรฯ คงเป้ายอดขายปีนี้ที่ 4.87 แสนลบ.
29 ก.ค. 2558

บริษัท ปูนซิเมนต์ไทย จำกัด (มหาชน) หรือ SCC ระบุว่า บริษัทคาดว่ากำไรสุทธิในปีนี้จะทำได้สูงกว่าปีก่อนที่มีกำไรสุทธิ 3.3 หมื่นล้านบาท รับผลดีอัตรากำไร (มาร์จิ้น) ปิโตรเคมีปรับตัวดีขึ้น โดยคาดว่าปีนี้ส่วนต่างราคาผลิตภัณฑ์ (สเปรด) ปิโตรเคมีเฉลี่ยอยู่ที่ 750 เหรียญสหรัฐ/ตัน จากปีก่อน 682 เหรียญสหรัฐ/ตัน
ขณะที่บริษัทยังคงเป้ายอดขายปีนี้ที่ 4.87 แสนล้านบาท ซึ่งเชื่อว่าแนวโน้มครึ่งปีหลังโตยอดขายและกำลังผลิตทั้งในประเทศและต่างประเทศจะปรับตัวดีขึ้น รวมทั้งความต้องการปูนซิเมนต์ที่คาดว่าครึ่งปีหลังจะเติบโตสูงถึง 5-6% จากครึ่งปีแรกอยู่ที่ 0% หลังจากเริ่มเห็นสัญญาณการพลิกกลับมาฟื้นตัวตั้งแต่ไตรมาส 2/58 หลังจากหดตัวติดต่อกันมา 3 ไตรมาส จึงประเมินว่าทั้งปีนี้ความต้องการใช้ปูนจะเติบโตได้ราว 3%